

VLADA REPUBLIKE HRVATSKE

Zagreb, 24. rujna 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo prostornoga uređenja, graditeljstva i državne imovine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Prijedlog odluke o osnivanju Stručnog savjeta za obnovu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

- Prijedlog

Na temelju članka 13. Zakona o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije („Narodne novine“, broj 102/20), Vlada Republike Hrvatske na sjednici održanoj \_\_\_ rujna. 2020. godine donijela je

**ODLUKU**

**O OSNIVANJU STRUČNOG SAVJETA ZA OBNOVU**

I.

Ovom Odlukom osniva se Stručni savjet za obnovu (u daljnjem tekstu: Stručni savjet).

II.

U Stručni savjet se imenuju:

1. za predsjednika:

-Darko Horvat, ministar, Ministarstvo prostornoga uređenja, graditeljstva i državne imovine

2. za zamjenike predsjednika:

-Tomislav Pokaz, Ured predsjednika Vlade Republike Hrvatske

- doc.dr.sc.Olivera Majić, Grad Zagreb

3. za članove:

-mr.sc. Željko Uhlir, Ministarstvo prostornoga uređenja, graditeljstva i državne imovine

- Davor Trupković, Ministarstvo kulture i medija

- prof.dr.sc. Stjepan Lakušić, Građevinski fakultet Sveučilišta u Zagrebu

- prof.dr.sc. Bojan Baletić, Arhitektonski fakultet Sveučilišta u Zagrebu

- Nina Dražin Lovrec, dipl.ing.građ., Hrvatska komora inženjera građevinarstva

- Rajka Bunjevac, Hrvatska komora arhitekata

- Darko Slivar, dipl.ing.stroj., Hrvatska komora inženjera strojarstva

- Živko Radović, dipl.ing.el., Hrvatska komora inženjera elektrotehnike

- Mirjana Čagalj, Hrvatska gospodarska komora

- Zlatko Prosinečki, Hrvatska obrtnička komora

- Tea Helman Jukić, Hrvatska udruga poslodavaca

- Mirna Amadori, dipl.ing.građ., Hrvatski savez građevinskih inženjera

- Tihomil Matković, Društvo arhitekata Zagreb

- Zdravko Jurčec, dipl.ing.građ., Hrvatski inženjerski savez

- dr.sc. Katarina Horvat Levaj, Institut za povijest umjetnosti

- Marijana Sironić, dipl.ing.arh., Gradski zavod za zaštitu spomenika kulture i prirode Grada Zagreba

- mr.sc. Ines Ivančić, Geofizički odsjek Prirodoslovno-matematičkog fakulteta Sveučilišta u Zagrebu

- dr.sc. Maruška Vizek, Ekonomski institut Zagreb

- prof.dr.sc. Igor Gliha, Pravni fakultet Sveučilišta u Zagrebu

4. za zamjenike članova:

-doc.dr.sc. Maja-Marija Nahod, Ministarstvo prostornoga uređenja, graditeljstva i državne imovine

- Tomislav Petrinec, Ministarstvo kulture i medija

- izv.prof.dr.sc. Josip Atalić, Građevinski fakultet Sveučilišta u Zagrebu

- prof.dr.sc. Krunoslav Šmit, Arhitektonski fakultet Sveučilišta u Zagrebu

- mr.sc. Dragan Kovač, Hrvatska komora inženjera građevinarstva

- Tin Sven Franić, Hrvatska komora arhitekata

- Marko Jakobović, Hrvatska komora inženjera strojarstva

- Mario Karin, dipl.ing.el., Hrvatska komora inženjera elektrotehnike

- Branka Grgić, Hrvatska gospodarska komora

- Miro Čaržavec, Hrvatska obrtnička komora

- Damir Mance, Hrvatska udruga poslodavaca

- Luka Jelić, dipl.ing.građ., Hrvatski savez građevinskih inženjera

- Ivan Križić, Društvo arhitekata Zagreb

- mr.sc. Mihaela Zamolo, dipl.ing.građ., Hrvatski inženjerski savez

- Ivana Haničar Buljan, Institut za povijest umjetnosti

- Maja Gorianc Čumbrek, Gradski zavod za zaštitu spomenika kulture i prirode Grada Zagreba

- Tomislav Fiket, Geofizički odsjek Prirodoslovno-matematičkog fakulteta Sveučilišta u Zagrebu

- dr.sc. Jelena Budak, Ekonomski institut Zagreb

- prof.dr.sc. Marko Baretić, Pravni fakultet Sveučilišta u Zagrebu

III.

 Član i zamjenik člana Stručnog savjeta iz Fonda za obnovu će se naknadno imenovati.

IV.

Članovi Stručnog savjeta su istaknuti stručnjaci u svojoj struci.

V.

Stručni savjet obavlja savjetodavne i po potrebi druge poslove vezane uz stručna pitanja u provedbi Zakona o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije.

VI.

Stručni savjet radi do opoziva.

VII.

Ova Odluka stupa na snagu danom donošenja.

Klasa:
Urbroj:
Zagreb, \_\_\_ rujna 2020.

PREDSJEDNIK

mr.sc. Andrej Plenković

**Obrazloženje**

Hrvatski sabor je na sjednici održanoj 11. rujna 2020. donio Zakon o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije. Taj Zakon je objavljen u ''Narodnim novinama'' broj 102/20 od 16. rujna 2020. te je stupio na snagu prvi dan od dana objave u ''Narodnim novinama''.

Na temelju odredbi članka 13. Zakona Vlada Republike Hrvatske osniva Stručni savjet za obnovu (u daljnjem tekstu: Stručni savjet). Stručni savjet ima predsjednika, dva zamjenika predsjednika te 20 članova i 20 zamjenika članova. Predsjednika i njegove zamjenike te članove i zamjenike članova Stručnog savjeta prema odredbama spomenutog članka Zakona o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije imenuje Vlada Republike Hrvatske u roku od 15 dana od dana stupanja na snagu toga Zakona.

Stručni savjet obavlja savjetodavne i po potrebi druge poslove vezane uz stručna pitanja u provedbi toga Zakona. Osnivanjem Stručnog savjeta osigurava se sudjelovanje struke u provedbi predmetnog Zakona te će se na taj način doprinijeti kvalitetnijoj i uspješnijoj provedbi toga Zakona. Članovi Stručnog savjeta su istaknuti stručnjaci u svojoj struci.

Slijedom navedenog, ovom Odlukom se osniva Stručni savjet i imenuju se njegovi članovi.